'Leeuman' steeds soek ná hy glo oor man ry | Maroela Media
Polisiebeamptes vas oor bedrog
'Leeuman' steeds soek ná hy glo oor man ry
Mark Scott-Crossley, wat deur die polisie gesoek word nadat hy glo verlede maand 'n man omgery het, se regsverteenwoordiger het Donderdagoggend by die Hoedspruit-polisiestasie opgedaag om namens sy kliënt 'n borgtogaansoek in te dien.
Brig. Motlafelo Mojapelo, polisiewoordvoerder, het gesê die regsverteenwoordiger kan nie namens sy kliënt die aansoek indien nie. "Wanneer die verdagte in hegtenis geneem is, sal hy soos enige ander verdagte behandel word. Hy sal nie voorkeurbehandeling kry nie. Ons beskou hom dus steeds as 'n voortvlugtige en sal hom in hegtenis neem wanneer ons hom opspoor."
'n Lasbrief is op 21 Desember vir Scott-Crossley se inhegtenisneming uitgereik in verband met 'n voorval op 14 Desember. Volgens Mojapelo is Scott-Crossley aanvanklik versoek om met die polisie in verbinding te tree aangesien daar vermoed is hy kan hulle in die ondersoek na die voorval bystaan. "Toe hy dit nie gedoen het nie, is die lasbrief uitgereik."
Silence Mabunda (37) het glo op 14 Desember iets by 'n winkel in Hoedspruit gekoop. Volgens Mojapelo het Mabunda buite die winkel op sy foon gepraat toe 'n man dit uit sy hand gegryp en op die grond stukkend gegooi het. Mabunda het toe glo teruggestap na sy werkplek, 'n wildrehabilitasiesentrum buite Hoedspruit. Hy is toe glo deur 'n voertuig omgestamp waarna die bestuurder glo ook met die voertuig oor hom gery het. Volgens berigte het Mabunda ernstige beserings aan sy bene opgedoen en loop nou met krukke.
Volgens Mojapelo het die polisie aanvanklik 'n tref-en-trap-ongeluk ondersoek. Dit is egter intussen verander na 'n saak van poging tot moord.
Scott-Crossley is in 2005 tot lewenslange tronkstraf gevonnis vir sy aandeel in die moord op een van sy werkers, Nelson Chisale, wat in 'n hok met drie wit leeus gegooi is. Chisale is ook glo erg aangerand deur twee ander werkers voor hy in die hok gegooi is. Sy skuldigbevinding is in 2007 deur die appèlhof ter syde gestel en sy vonnis is na vyf jaar tronkstraf verander vir medepligtigheid in die daad aangesien daar nie bepaal kon word of die oorledene moontlik al weens die aanranding gesterf het nie. Scott-Crossley is in 2008 op parool vrygelaat en het teen einde 2010 sy vonnis uitgedien.
The life of Mark Scott-Crossley – the man who was involved in a horrific crime in which Nelson Chisale was thrown… https://t.co/jCn8L8tXZZ pic.twitter.com/AuIlYpgXYR
— TrendingMzansi (@TrendingMzansi) December 24, 2016
Limpopo Mark Scott-Crossley
Drie vas ná rooftog met speelding
'Bid vir Lara' vra ma ná twee van drieling sterf
Hy is net stupid en leer nooit nie. Hou hom opgesluit
JK hul moet hom eers vang
Familie van die Scott – Crosley meisie wat destyds verdwyn het in die Van Rooyen saak??? Wonder maar net.